Kamu bisa jelasin ke aku soal Aegisub dalam bahasa melayu?

Aegisub (  ) () adalah perisian sumber terbuka percuma rentas pelantar bagi menyunting sari kata. Ia digunakan secara profesional oleh syarikat seperti Crunchyroll ,Muse, dan juga secara meluas dalam kalangan sari kata peminat (fansub) iaitu amalan membuat atau menterjemahkan sari kata tidak rasmi untuk media visual oleh peminat. Aegisub merupakan penerus kepada SubStation Alpha dan Sabbu.

Aegisub telah direka untuk menentukan masa, gaya sari kata dan juga pembuatan karaoke. Format sari kata rasmi yang digunakan Aegisub adalah teks Advanced SubStation Alpha, yang menyokong penentuan kedudukan dan penggayaan sari kata. Program ini juga menyokong format umum lain seperti SubRip. Ciri-ciri ini termasuk sokongan untuk menentukan masa untuk audio dan video, dan dapat digunakan untuk banyak ikatan pemprosesan video seperti FFmpeg dan Avisynth. Ia juga dapat diperluas dengan bahasa skrip Lua dan MoonScript.

Dalam istilah penyari kata peminat (fansub), Aegisub digunakan untuk menterjemahkan, penentu tempoh masa, menyunting, mengatur huruf, memeriksa kualiti, masa karaoke dan memberi kesan karaoke. Walaupun begitu, ada di antara kumpulan menggunakan alat atau perisian yang berbeza untuk beberapa langkah tersebut, seperti Adobe After Effect untuk mengatur huruf, dan penyunting teks biasa untuk terjemahan.